text: Forkert at nægte ambulance
  14 december 2011 kl. 17.33
  Det var en fejl, at en ældre mand i Sønderborg blev nægtet en ambulance efter et alvorligt fald fra en stige. Det erkender Region Syddanmark nu.
  68-årige Erling Nissen fra Sønderborg kunne ikke få en ambulance, da hans kone fandt ham i en blødpøl på gulvet med en dyb flænge i baghovedet.
  Trods flere opkald nægtede alarmcentralen at sende en ambulance, og Erling Nissens kone fik at vide, at hun selv måtte transportere sin mand til Skadesklinikken i Sønderborg. 
  Men der burde være sendt en ambulance. Det konkluderer den lægefaglige leder på vagtcentralen i Region Syddanmark nu i et brev til familien.
  